**DĖL LEIDIMO ROKIŠKIO RAJONO SAVIVALDYBĖS TURTĄ IŠNUOMOTI VIEŠO KONKURSO BŪDU**

2022 m. rugsėjo 30 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsniu, Rokiškio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo tvarkos aprašu, patvirtintu Rokiškio rajono savivaldybės tarybos 2021 m. balandžio 30 d. sprendimu Nr. TS-113 „Dėl Rokiškio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo tvarkos aprašo patvirtinimo“, ir Rokiškio rajono savivaldybės administracijos Rokiškio kaimiškosios seniūnijos 2022 m. rugpjūčio 29 d. raštu „Dėl nekilnojamojo turto nuomos“ Nr. S-5-83 (1.18-89), Rokiškio rajono savivaldybės taryba nusprendžia:

* 1. Leisti išnuomoti viešo konkurso būdu 5 (penkeriems) metams su galimybe pratęsti sutartį ne ilgiau kaip 5 (penkeriems) metams 3 kv. m ant Rokiškio rajono savivaldybei (toliau – Savivaldybė) nuosavybės teise priklausančio nekilnojamojo turto – kitų inžinerinių statinių – vandens bokšto stogo, unikalus Nr. 7396-2008-5014, Bajorų k., Rokiškio kaimiškoji sen., Rokiškio r. sav., nustatyti turto naudojimo paskirtį – elektroninio ryšio antenų bei įrangos montavimui ir elektroninių ryšių paslaugų teikimui, nuomos kainą – 23,49 Eur per mėnesį.
  2. Pritarti Savivaldybės turto, išdėstyto šio sprendimo 1 punkte, Savivaldybės materialiojo turto nuomos sutarties projektui (pridedama).
  3. Įgalioti Savivaldybės administracijos direktorių, jo nesant – Savivaldybės administracijos direktoriaus pavaduotoją, organizuoti šio sprendimo 1 punkte nurodyto nekilnojamo turto viešą nuomos konkursą ir pasirašyti su konkurso nugalėtoju Savivaldybės ilgalaikio materialiojo turto nuomos sutartį ir Savivaldybės ilgalaikio materialiojo turto perdavimo ir priėmimo aktą.
  4. Skelbti sprendimą savivaldybės interneto svetainėje [www.rokiskis.lt](http://www.rokiskis.lt) ir Teisės aktų registre.

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Gailutė Vaikutienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL LEIDIMO ROKIŠKIO RAJONO SAVIVALDYBĖS TURTĄ IŠNUOMOTI VIEŠO KONKURSO BŪDU“**

**AIŠKINAMASIS RAŠTAS**

**Sprendimo projekto tikslai ir uždaviniai.** Leisti išnuomoti viešo konkurso būdu 5 (penkeriems) metams su galimybe pratęsti sutartį ne ilgiau kaip 5 (penkeriems) metams Rokiškio rajono savivaldybei (Savivaldybė) nuosavybės teise priklausantį turtą.

**Teisinio reguliavimo nuostatos.** Lietuvos Respublikos vietos savivaldos įstatymo 16 straipsnio 2 dalies 26 punktas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (toliau – Įstatymas) 15 straipsnis, Rokiškio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo tvarkos aprašas, patvirtintas Rokiškio rajono savivaldybės tarybos 2021 m. balandžio 30 d. sprendimu Nr. TS-113 „Dėl Rokiškio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo tvarkos aprašo patvirtinimo“ (toliau – Nuomos tvarkos aprašas).

**Sprendimo projekto esmė.** 2022 m. rugpjūčio 29 d. Rokiškio rajono savivaldybės administracijos Rokiškio kaimiškoji seniūnija išreiškė pageidavimą, kad būtų išnuomotas buvęs vandens bokštas, esantis Bajorų k., Rokiškio r. Nenaudojamas buvęs vandentiekio bokštas nuo 2017 m. buvo išnuomotas AB ,,Telia Lietuva“ 5 metams ir buvo naudojamas kaip elektroninio ryšio antenų pastatymo vieta.

Atsižvelgiant į prašyme nurodytą informaciją, kad seniūnijos tiesioginėms funkcijoms vykdyti minėtas turtas nenaudojamas, už jo nuomą gautos spec. lėšos naudojamos seniūnijos poreikiams, savivaldybės administracija siūlo leisti skelbti viešą nuomos konkursą dėl 3 kv. m ant kitų inžinerinių statinių – vandens bokšto stogo, unikalus Nr. 7396-2008-5014, Bajorų k., Rokiškio kaimiškoji sen., Rokiškio r. sav. Siūloma nustatyti turto naudojimo paskirtį – elektroninio ryšio antenų bei įrangos montavimui ir naudojimui elektroninių ryšių paslaugų teikimui ir nuomos kainą – 23,49 Eur per mėnesį.

Taip pat šiuo sprendimu siūloma pritarti savivaldybės turto nuomos sutarties projektui (pridedama).

**Laukiami rezultatai.** Efektyvus savivaldybės turto naudojimas, papildomos lėšos į savivaldybės biudžetą ir kokybiško ryšio paslaugų teikimas Bajorų kaimo gyventojams.

**Finansavimo šaltiniai ir lėšų poreikis**. Sprendimo įgyvendinimui biudžeto lėšos nereikalingos.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

|  |  |
| --- | --- |
| Turto valdymo ir ūkio skyriaus vyriausioji specialistė | Gailutė Vaikutienė |